सरायकेला| लोकसभा निर्वाचन 2019 की सुगबुगाहट प्रारंभ होने लगी है। जिले में लोकसभा निर्वाचन को लेकर पूर्व से स्वीप कार्यक्रम चलेंगे। स्वीप कार्यक्रम के जरिए वोटिंग प्रतिशत को बढ़ाया जाएगा। इसमें वोटरों को वोट डालने के अधिकार व अन्य प्रकार की जानकारी उपलब्ध कराई जाएगी। मुख्य निर्वाचन सह अपर मुख्य सचिव के निर्देशानुसार जिले में स्वीप कार्यक्रम के लिए कोर कमेटी का गठन किया गया है। इस कोर कमेटी में डीडीसी सह जिला परिषद के मुख्य कार्यपालक पदाधिकारी को अध्यक्ष बनाया गया है। जबकि जिला कल्याण पदाधिकारी अरुण वाल्टर सांगा, जिला पंचायती राज पदाधिकारी अनूप किशोर शरण, रेड क्रॉस सोसायटी के सचिव डॉ डीडी चटर्जी, जिला शिक्षा पदाधिकारी अलका जायसवाल, जिला शिक्षा अधीक्षक फूलमनी खलखो को समाज कल्याण पदाधिकारी सुचित्रा प्रसाद, भूमि सुधार उपसमाहर्ता और दोनों अनुमंडल के एसडीओ को सदस्य के रुप में रखा गया है। लोकसभा निर्वाचन में स्वीप कार्यक्रम के जरिए आम लोगों को वोटरों को उनके अधिकार के संबंध में जानकारी दी जाएगी।